ถ้าโดนสุนัขเลียขาตรงที่ไม่มีแผลแล้วมีอาการ เบื่ออาหาร อ่อนเพลีย เพราะวิตกกังวับหรือป่าวครับ
สวัสดีค่ะ ระยะฟักตัวของโรคพิษสุนัขบ้าหลังจากได้รับเชื้อจนกระทั่งเกิดอาการ โดยส่วนใหญ่จะอยู่ที่ประมาณสัปดาห์ที่ 3 ถึง 4 เดือนดังนั้นหากอาการปรากฏหลังจากโดนเลียที่ขาเพียงไม่กี่วัน จึงไม่น่าใช่อาการของโรคพิษสุนัขบ้าค่ะ และหากไม่มีไข้ขึ้น ก็ไม่น่าใช่อาการของโรคพิษสุนัขบ้าค่ะ โดยอาการของโรคพิษสุนัขบ้านั้นแบ่งออกเป็น 3 ระยะคือ-ระยะแรก จะมีไข้อ่อนเพลีย ปวดศีรษะ เสียวบริเวณแผลที่ถูกกัด- ระยะที่ 2 (หรือระยะตื่นเต้นในสัตว์) จะมีน้ำลายมาก เนื่องจากการเจ็บปวดกล้ามเนื้อที่ใช้ในการกลืน ทำให้ไม่กล้าดื่มน้ำ ไม่กล้ากลืนน้ำลาย แม้ว่าจะหิวน้ำ มีเหงื่อออกมาก กระวนกระวาย สะดุ้ง ตกใจง่าย เมื่อมีสิ่งเร้า เช่น ลมพัด เสียงดัง คลุ้มคลั่งสลับกับสติดี- ระยะสุดท้ายหรือระยะอัมพาต จะไม่รู้สึกตัว หมดสติ อาจมีชัก ส่วนใหญ่เสียชีวิตไม่เกิน 7 วันหลังจากแสดงอาการอาการอ่อนเพลีย ปวดหัว เบื่ออาหารที่เป็นอยู่ น่าจะเกิดจากสาเหตุอื่นๆ เช่น อากาศร้อน และร่างกายขาดน้ำจากการดื่มน้ำน้อย หรือเกิดจากความเครียดก็ได้ค่ะ